Маршал Әміржанұлы Әбдіхалықов

Маршал Әміржанұлы Әбдіхалықов (1936, Форт-Шевченко  қаласы - 1990, Алматы) – жазушы, журналист, публицист.

 Өмірбаяны 
 ҚазМУ-ды (қазіргі ҚазҰУ) бітірген (1959). 
 1959 – 1963 жылдары:
 Форт-Шевченко қаласындағы қазақ орта мектебінде мұғалім
 оқу ісінің меңгерушісі
 аудандық газеттің жауапты хатшысы
 Т.Г. Шевченко атындағы мемориалдық мұражайдың директоры
 1963 – 86 жылдары:
 «Лениншіл жас» («Жас алаш») газетінде
 «Қазақстан әйелдері» журналында
 «Қазақфильм» киностудиясында
 республикалық «Білім» қоғамында
 «Жұлдыз» журналында қызметтер атқарған. 

 Шығармалары 
 «Ильич тапсырмасымен», Повесть (1981 жылы - орыс, 1982 жылы украин тілдерінде жарияланды). А., 1967
 Желаяқ бала. Повесть. А., «Жазушы», 1969 
 Алыстағы Маңғыстауда. Повесть. А., «Жазушы», 1971 
 «Маңғыстау аңыздары»
 «Үлкен вахта»
 «Қара тасқын». Повесть. А., «Жазушы», 1975
 Мұнайшылар қаласы. Суретті кітапша. А., «Жалын», 1977
 «Жеті қат жер астында». Роман. А.., «Жазушы», 1978.
 «Сүйінғара» секілді деректі хикаялары, повестері мен романдары жеке кітап болып басылған.“ Қазақ әдебиеті. Энциклопедиялық анықтамалық. — Алматы: «Аруна Ltd.» ЖШС, 2010 жыл.ISBN 9965-26-096-6'Маңғыстау энциклопедиясы, Алматы, 1997;
«Қара тасқын», «Жеті қат жер астында» романдары өз кезеңінде қазақтың ұлттық жұмысшы табы өкілдері мен инженер кадрларының өсу, кемелдену жолын нанымды көрсете білгендігімен ерекшеленді. «Сүйінғара» романы 19 ғасырдағы қазақ даласының бірегей қолбасшы батырларының бірі С.Үргешбаевтың ерлік жолын, өткен ғасырдағы Батыс Қазақстан аймағында болған тарихи оқиғалар, қазақ елінің сол кездердегі Ресей және Азия хандықтары мен арадағы қатынастары аясында шынайы бейнеленгендігімен құнды.
 Әбдіхалықов ондаған көркем фильмдерді қазақ тіліне аударған.Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса — Алматы: «Аң арыс» баспасы, 2009 жыл

Жетістіктері
 ҚР-ның Құрмет грамотасымен марапатталған.
 Форт-Шевченко қаласының бір көшесі М.Әбдіхалықов атында атаулы.

 Дереккөздер 

Санат:Қазақстан журналистері
Санат:Қазақстан жазушылары